Valle Central (Chile)

Valle Central (spansk: Valle Central eller Depresión intermedia) er en forsenkning mellom de chilenske kystfjellene og Andesfjellene. Avhengig av sammenhengen den brukes i kan betegnelsen Valle Central stå for minst tre geografiske områder: 

I sin geografisk sett snevreste  betydning står Valle Central for vinregionen Valle Central (engelsk: Central Valley), som strekker seg fra Santiago og sørover til Biobío-regionen.

I sin geografisk sett videste betydning er Valle Central ensbetydende med Valle Longitudinal, den geologiske forsenkningen som gir en nærmest uavbrutt dalsenkning fra Pampa del Tamarugal i Atacama-ørkenen i nord (20° S) til Ofqui-eidet ved  46°S. Den sørligste delen av denne dalsenkningen ligger under vann, og de avgrensende fjellene i vest ligger på øyer.

Den vanligste avgrensningen av Valle Central er fra rett nord for Santiago til Puerto Montt, hvorfra forsenkningen fortsetter under havet.

Kategori:Chiles geografi
Kategori:Vindistrikter